บางระจัน 2 (ภาพยนตร์)

บางระจัน 2 เป็นภาพยนตร์ไทยอิงประวัติศาสตร์ ภาคต่อเนื่องจาก บางระจัน กำกับภาพยนตร์โดย ธนิตย์ จิตนุกูล เข้าฉายวันที่ 25 มีนาคม พ.ศ. 2553 จัดจำหน่ายโดย พระนครฟิลม์

**เนื้อเรื่อง**
ภายหลังวีรกรรมของกลุ่มนักรบบ้านบางระจัน ที่ร่วมกันต่อสู้กับกองทัพพม่าจนวินาทีสุดท้ายของชีวิต แม้จะจบลงด้วยความพ่ายแพ้ แต่เรื่องราวของพวกเขากลับกลายเป็นตำนานแพร่กระจายไปอย่างรวดเร็วเหมือนไฟลามทุ่ง ปลุกให้ชาวบ้านผู้กล้าอีกหลายคนทิ้งจอบ เสียม มาจับดาบสู้กับพม่า    หลายหมู่บ้านลุกขึ้นต่อต้านการรุกรานจากพม่าด้วยกำลังอันน้อยนิด  แม้ว่าอยุธยาเมืองหลวงจะอ่อนแอจากความแตกแยก  แต่ชาวบ้านตัวเล็กๆกลับพยายามยืนหยัดต่อสู้เพื่อผืนแผ่นดินบ้านเกิด  ทำให้การเคลื่อนทัพของพม่าเต็มไปด้วยอุปสรรค โดยการนำของพระอาจารย์ธรรมโชติกลุ่มผู้กล้าชุมเขานางบวชรวมตัวกันขึ้นมาเป็นนักรบผ้าประเจียด คอยซุ่มโจมตี  และปล้นสะดมกองทัพพม่าเพื่อปลดปล่อยเชลยคนไทยหลายร้อยคน  จากที่เคยเป็นเสี้ยนหนามเล็กๆ นอกสายตา สุกี้แม่ทัพพม่าประกาศล่าหัวกลุ่มนักรบผ้าประเจียด แม้ว่าต้องฆ่าคนไทยจนหมดทุกหมู่บ้านก็ตาม   ทหารพม่าเริ่มไล่ฆ่าชาวบ้านทุกคนเพื่อบีบให้นักรบผ้าประเจียดยอมมอบตัว แม้ว่าชาวบ้านบางคนจะยอมสละแม้กระทั่งชีวิตก็ไม่ยอมเผยความลับ แต่ก็มีบางคนเพียงแค่เงินทอง และลาภยศก็เปิดปากมันได้ สุกี้นำทัพเข้าปิดล้อมที่ซ่อนของกองทัพนักรบผ้าประเจียดได้ในที่สุด  
หากไม่มีความช่วยเหลือจากอยุธยา และไม่มีปาฏิหาริย์จากฟ้า เลือดของคนไทยจะไหลนองพื้นแผ่นดินเกิดอีกครั้ง  กลุ่มกำลังนักรบผ้าประเจียดเพียงไม่กี่ร้อย ยกดาบขึ้นโห่ร้องก่อนเข้าประจันบานกองทัพนับพันของพม่า วันนี้ตำนานบ้านระจันกำลังจะถูกปลุกขึ้นมาอีกครั้ง ด้วยวิญญาณและเลือดเนื้อของคนไทย เสียงประดาบและเสียงโห่ร้องดังกึกก้อง นี้คืออีกตำนานการต่อสู้เพื่อจะบอกคนไทยทุกคนว่า
“ดินทุกก้อน ต้นไม้ทุกต้น สายน้ำทุกสาย หล่อหลอมขึ้นมาจากเลือดและเนื้อของคนไทย จงรักษามันไว้ให้ดี”

**นักแสดง**
 ภราดร ศรีชาพันธุ์ รับบท นายมั่น- ฉัตรชัย เปล่งพานิช รับบท พระยาเหล็ก- วีรยุทธิ์ นานช้า รับบท หมื่นเสนา- ภูริ หิรัญพฤกษ์ รับบท นายแดง- ชัยวัฒน์ ทองแสง รับบท หมื่นหาญ- ธีรยุทธ ปรัชญาบำรุง รับบท พระอาจารย์ธรรมโชติ- จิรกิตติ์ สุวรรณภาพ รับบท แม่ทัพสุกี้- ปวิษ จันทรจิตร รับบท นายแม้น- วิษณุ แสงกาศ รับบท นายแผน- ทินนิกร สุวรรณไมตร รับบท นายเขียว- ประกายเพชร สุวรรณไมตรี รับบท นายเอี้ยง- โสธรณ์ รุ่งเรือง รับบท พ่อทอง- อรุณ ภาวิไล รับบท นายแสง- ปรีชา เกตุคำ รับบท แม่ทัพมังฉงาย- ณยศ เสาว์ทองหยุ่น รับบท ขุนพัน- จีระวัฒน์ ไม้เรียง รับบท หลวงขจร- จอห์น อิสรัมย์ รับบท เนเมียวสีหบดี- อรุณี ไชยปรีชาวิทย์ รับบท ชบา- รติกาล ศรศิลป์ รับบท ลำดวน- พริ้ว วิริยะพานิช รับบท จำปี- รำภา จิรสมิทธา รับบท มะขาม- กัมปนาท อนุรักษ์วงศา รับบท พระยาทศ- บานาบัส มังกูนิโอ รับบท นายดิน- ปฐมกฤษณ์ สุดสระ รับบท นายทองแดง- พิบูลย์ ท้ายห้วน รับบท นายคม- บุญส่ง นาคภู่ รับบท มังรายกะยอฉะวา- สรวุฒิ เจริญเชื้อ รับบท ทหารพระยาเหล็ก

**นักแสดงรับเชิญ**
 ชุมพร เทพพิทักษ์ รับบท นายแท่น- บิณฑ์ บรรลือฤทธิ์ รับบท นายทองเหม็น- วินัย ไกรบุตร รับบท นายอิน- จรัญ งามดี รับบท นายจันหนวดเขี้ยว- ภูธฤทธิ์ พรหมบันดาล รับบท พันเรือง- ใจ พงษ์ศักดิ์ รับบท นายทองแสงใหญ่- นิรุติ สาวสุดชาติ รับบท นายดอก- สมนึก แก้ววิจิตร รับบท นายทองแก้ว- สุรเชษฐ์ เลาะสูงเนิน รับบท ขุนสรรค์- อรรถกร สุวรรณราช รับบท นายเมือง

**คำวิจารณ์และความนิยม**
ธนิตย์ จิตนุกูล มีความคิดที่จะทำ "บางระจัน 2" มาตั้งแต่ภาคที่แล้ว โดยทางนายทุนของฟิล์มบางกอกแนะนำให้สร้างต่อ จนกระทั่งค่ายหนังนั้นปิดตัวลง  อดิเรก วัฏลีลา หรือ อังเคิล ก็ได้รับช่วงเพื่อนำเสนอให้นายทุนใหม่พิจารณาแต่ไม่สำเร็จ จนอังเคิลเปิดบริษัทของตนเองในนาม บางกอกฟิล์ม สตูดิโอ ก็มีการยืนยันว่าจะเป็นผู้สร้าง แต่ทางบางกอกฟิล์มฯ ได้นำภาพยนตร์เรื่อง ท้าชน ไปให้พระนครฟิลม์จัดจำหน่าย ฝ่ายหลังจึงได้เป็นผู้สร้างบางระจัน 2 โดยไม่มีชื่ออังเคิลปรากฏบนโปสเตอร์ 
ภาพยนตร์ถ่ายทำที่จังหวัดสระบุรี โดยเนื้อหาของเรื่องหยิบเอาจากภาคที่แล้วมาเป็นตัวต่อเรื่อง คือพระยาสุกี้ส่งกำลังตามล่าหลวงพ่อธรรมโชติ  แต่สิ่งที่เพิ่มเติมจนเป็นแก่นของเรื่องคือ การแตกความสามัคคีของคนไทยด้วยกันเอง โดยกำหนดให้คู่กรณีเป็น พระยาเหล็ก กับ นายมั่น ศิษย์ของหลวงพ่อธรรมโชติซึ่งถูกแต่งตั้งให้เป็นหัวหน้าชุมเขานางบวช นอกจากนี้ยังได้เพิ่มเติมทางเทคนิคพิเศษเพื่อให้เข้ากับยุคสมัยของงานสร้าง ซึ่งได้รับเสียงวิพากษ์วิจารณ์มาตั้งแต่ภาพยนตร์ยังไม่ฉายว่า มีส่วนคล้ายคลึงกับภาพยนตร์จากต่างประเทศเรื่อง "300" 
บางระจัน 2 เข้าฉายวันที่ 25 มีนาคม พ.ศ. 2553 ท่ามกลางกระแสความวุ่นวายทางการเมืองอย่างหนัก โดยมีแฟนหนังจำนวนมากที่ไม่ยอมไปดูเรื่องนี้ ซึ่งมีแฟนหนังบางส่วนที่ได้ชมให้ความเห็นว่า มีหลายองค์ประกอบที่ยังไม่ดีพอ และไม่ควรจะมีภาคต่อ  บ้างว่า เหมือนเป็นการรีเมก โดยโครงเรื่อง เนื้อหา ตลอดจนการเล่าเรื่อง แทบไม่มีอะไรแตกต่างจากภาคแรกเลย เพียงเพิ่มเติมตัวละครเข้าไปเล็กน้อย   ส่วนนักแสดงหน้าใหม่ เช่น ภราดร ศรีชาพันธุ์ ก็อาจไม่ใช่จุดขายที่น่าสนใจของภาพยนตร์อย่างที่ผู้สร้างคาดหวังไว้ ด้วยปริมาณความแพร่หลายทางการโปรโมทและไม่มีกระแสแรงเท่าภาคที่แล้ว จึงหยุดจำนวนรายได้จากการฉายเพียงประมาณ 14 ล้านบาท   
บางระจัน 2 ยังถือเป็นผลงานชิ้นสุดท้ายของ  บุญถิ่น ทวยแก้ว ผู้ออกแบบงานสร้าง จิรพันธ์ ปั้นคง ผู้กำกับคิวบู๊ และ จอห์น อิสรัมย์ ผู้ร่วมแสดง

**ดูเพิ่ม**
 วีรชนบ้านบางระจัน- การเสียกรุงศรีอยุธยาครั้งที่ 2

**อ้างอิง**

**แหล่งข้อมูลอื่น**
  บางระจัน 2 date=2009-11-21  จากเว็บไซต์ thaicinema-  “บางระจัน 2” สุดยิ่งใหญ่ ฉากเดียวทุ่มงบกว่า 3 ล้าน date=2009-12-28  จากเว็บไซต์ movie.mthai-  บางระจัน 2 date=2010-04-05  จากเว็บไซต์ พระนครฟิลม์-  งานแถลงข่าว บางระจัน 2fix-attempted=yes -  พระนครฟิลม์ ทุ่มงบไม่อั้นให้ “ธนิตย์ จิตนุกูล” สร้าง “บางระจัน 2”fix-attempted=yes -  บวงสรวง "บางระจัน 2"fix-attempted=yes -  เรื่องย่อ บางระจัน 2 date=2009-12-02 -  ภราดร เล่นหนังเรื่องแรกในชีวิต “ บางระจัน 2 ” กับความยิ่งใหญ่สมศักดิ์ศรี date=2009-11-22 -  ปื๊ด – ธนิตย์ ผู้กำกับฯ เผย ทราบข่าว จอห์น อิสรัมย์ เสียชีวิต แทบช๊อค! เพิ่งเข้าฉาก “ บางระจัน 2” ก่อนสิ้น date=2009-12-02 -  “บ่าววี” พกความมั่นใจมาเต็มร้อย “บางระจัน 2” ช่วยกระตุ้นเลือดรักชาติแน่นอน date=2010-02-22 -  ปื๊ด-ธนิตย์ กับการกลับมาอีกครั้งของ “บางระจัน 2”fix-attempted=yes -  “วาม-จิรกิตติ์ สุวรรณภาพ” กับ 6 ปีที่ห่างหาย หวนคืนบทเดิม “แม่ทัพสุกี้” ใน “บางระจัน 2”fix-attempted=yes -  ตัวอย่างหนัง บางระจัน 2 - title=บางระจัน 2 (2010)
หมวดหมู่:ภาพยนตร์ไทยที่ออกฉายในปี พ.ศ. 2553
หมวดหมู่:ภาพยนตร์ที่กำกับโดย ธนิตย์ จิตนุกูล
หมวดหมู่:ภาพยนตร์ที่มีเนื้อหาเกี่ยวกับกรุงศรีอยุธยา
หมวดหมู่:ภาพยนตร์โลดโผน
หมวดหมู่:ภาพยนตร์สงครามไทย
หมวดหมู่:ภาพยนตร์ไทย
หมวดหมู่:ภาพยนตร์ภาคต่อไทย
หมวดหมู่:ภาพยนตร์ประวัติศาสตร์ไทย